شەفەق نیوز/ وەزارت تەندروسی وژینگەی عراق، ئمڕوو شەممە، دووپات کرد ک شایەت تەمەی هاوردەنەوەی چەسپانن قەیەغەی گشتگیر و کەرەنتین گشتی ئەرا گشت شوونەگان بکەێد، وەگەرد وەردەوامی لە بەرزەوبوین رێژەی تووشهاتنەگان وە ڤایڕۆس کۆڕۆنا لە وڵاتەگە.
وەزارەتەگە لەبەیانامەیگ رەسیە ئاژانس شەفەق نیوز وت: بڕیگ لە ریکارە مقەیەتیەگان ئامادە کردگە ک هاوکار بوون لە بڕین زەنجیرەی گواستنەوەی پەتاگە و کەمکردن رێژەی تووشهاتنەگان ئەگەر پابەندی وەپیان کریا، و ئەگەر بەرزەوبوین تووشهاتنەگان وەردەوام بوی دویای جیوەجیکردن ئی ریکارەیلە، وەزارەت تەندروسی ناچار تەمەیکردن وە قەیەغەی تەندروسی گشتگیر و بەسانن گشتی ئەرا گشت شوونە قەرەباڵغەگان ئەرا مقەیەتیکردن سیستەم تەندروسی کەێد، لە نواگردن ژمارە زیایبویەگان لە تووشهاتن و مردنەگان و مقەیەتی هاوڵاتییەگان لە کاریگەریەیل پەتاگە.
